Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasi huzuridagi Jamoatchilik kengashi faoliyatini tashkil etish toʻgʻrisida
(resolution, 2025-11-26)

Oʻzbekiston Respublikasi Prezidentining “Oʻzbekiston Respublikasi Vazirlar Mahkamasi huzuridagi Millatlararo munosabatlar va xorijiy mamlakatlar bilan doʻstlik aloqalari qoʻmitasi faoliyatini tashkil etish toʻgʻrisida” 2017-yil 23-maydagi PQ-2993-son qaroriga muvofiq milliy madaniy markazlar, doʻstlik jamiyatlari, ijodiy uyushmalar, davlat tashkilotlari va nodavlat notijorat tashkilotlarning faoliyatini idoralararo muvofiqlashtirishni taʼminlash maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasi huzuridagi Jamoatchilik kengashi toʻgʻrisidagi nizom 1-ilovaga muvofiq; Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasi huzuridagi Jamoatchilik kengashi tarkibi2-ilovaga muvofiq tasdiqlansin. 2. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasi huzuridagi Millatlararo munosabatlar va xorijiy mamlakatlar bilan doʻstlik aloqalari qoʻmitasi hamda Vazirlar Mahkamasining Madaniyat, sanʼat va yoshlar siyosati masalalari axborot-tahlil departamentiga yuklansin. 1. Mazkur Nizom Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasi (keyingi oʻrinlarda Qoʻmita deb yuritiladi) huzuridagi Jamoatchilik kengashining (keyingi oʻrinlarda Jamoatchilik kengashi deb yuritiladi) asosiy vazifalari, funksiyalari, huquq va majburiyatlari, shuningdek, faoliyatini tashkil etish tartibini belgilaydi. 2. Jamoatchilik kengashi maslahat-kengash organi hisoblanib, Qoʻmitaga yuklangan vazifa va majburiyatlarning bajarilishiga koʻmaklashadi. 3. Jamoatchilik kengashining reglamenti Jamoatchilik kengashining qarori bilan tasdiqlanadi. 4. Quyidagilar Jamoatchilik kengashining asosiy vazifalari hisoblanadi: Oʻzbekiston xalqining birdamligini taʼminlash, xorijdagi vatandoshlarni tarixiy Vatani bilan birlashtirishga qaratilgan chora-tadbirlar ijrosini kompleks tahlil qilishda ishtirok etish, ularning amalga oshirilishi yuzasidan samarali jamoatchilik nazoratini oʻrnatish; mamlakatimizda umummilliy totuvlik va hamjihatlikni mustahkamlash, Oʻzbekistonning xalqaro imijini oshirishda xalq diplomatiyasi mexanizmlaridan foydalanish borasida amalga oshirilayotgan ishlar samaradorligini oshirishga qaratilgan takliflar tayyorlash va Qoʻmitaga kiritish; aholida Oʻzbekiston xalqining umummilliy qadriyatlari ustuvorligini anglash tuygʻusini kuchaytirishda davlat va jamoat tashkilotlari hamda fuqarolik jamiyatining boshqa institutlari bilan oʻzaro hamkorlik qilish; jamiyatda umummilliy birdamlik, xorijiy davlatlar hududlari bilan doʻstlik va birodarlik aloqalarini rivojlantirishga oid targʻibot ishlarini tizimli amalga oshirish. 5. Jamoatchilik kengashi oʻzining asosiy vazifalariga muvofiq quyidagi funksiyalarni amalga oshiradi: fuqarolar, nodavlat notijorat tashkilotlari va fuqarolik jamiyatining boshqa institutlarining umummilliy birdamlik va hamjihatlikni taʼminlashga oid tashabbus va murojaatlarini koʻrib chiqishda ishtirok etadi, ularni koʻrib chiqish natijalari boʻyicha takliflar tayyorlaydi; mamlakatimizda umummilliy totuvlik, birdamlik va hamjihatlikni yanada mustahkamlash yuzasidan takliflar tayyorlaydi; jamiyatda doʻstlik, oʻzaro ishonch va tushunish muhitini asrab-avaylash hamda mustahkamlashga qaratilgan chora-tadbirlarni ishlab chiqishda va amalga oshirishda Qoʻmitaga koʻmaklashadi; umummilliy birdamlik va hamjihatlikni taʼminlash boʻyicha mamlakatda amalga oshirilayotgan tizimli chora-tadbirlarni samarali amalga oshirilishiga koʻmaklashadi hamda mavjud muammolar, kamchiliklarni bartaraf qilish haqida takliflar ishlab chiqadi; aholi orasida umummilliy totuvlik, doʻstlik va birdamlikni taʼminlashga qaratilgan chora-tadbirlar dasturini ishlab chiqishda, uni davlat va nodavlat tashkilotlar bilan hamkorlikda amalga oshirishda ishtirok etadi; umummilliy birdamlik va hamjihatlik masalalarida ilmiy-nazariy va ilmiy-amaliy anjumanlar, seminarlar, davra suhbatlarini tashkil qilishda ishtirok etadi; umummilliy birdamlik va hamjihatlikni taʼminlashga doir normativ-huquqiy hujjatlarni takomillashtirish, ulardagi mavjud kamchiliklarni bartaraf etish boʻyicha takliflarni ishlab chiqadi; davlat organlari va nodavlat notijorat tashkilotlari bilan xorijiy mamlakatlarning turdosh tashkilotlari va fuqarolik jamiyatlari institutlari oʻrtasidagi koʻp tomonlama aloqalar va almashinuvlar rivojlanishini qoʻllab-quvvatlashda Qoʻmitaga koʻmaklashadi; yurtimiz va xorijiy mamlakatlar hududlari oʻrtasida doʻstlik, oʻzaro ishonch va birodarlik aloqalarini oʻrnatish hamda rivojlantirishda manfaatdor tashkilotlar bilan chora-tadbirlar amalga oshirilishida ishtirok etadi; mamlakatimizda tugʻilgan buyuk olim va mutafakkirlarning barhayot merosini, ularning jahon ilm-fani va madaniyati rivojiga qoʻshgan hissasini keng namoyon etish chora-tadbirlarini ishlab chiqishda ishtirok etadi; oʻzbek xalqining xorijiy davlatlar hududlarida joylashgan va saqlanayotgan moddiy-madaniy merosi obyektlarini asrab-avaylashda davlat va nodavlat tashkilotlar bilan faol hamkorlik qiladi hamda ushbu sohada jamoatchilik nazoratini olib boradi; xorijiy mamlakatlar bilan doʻstlik aloqalarini rivojlantirish dasturlarini ishlab chiqishda va amalga oshirishda bevosita ishtirok etadi hamda dasturlar amalga oshirilishi yuzasidan jamoatchilik nazoratini oʻrnatadi; mamlakatimizda faoliyat koʻrsatayotgan xorijiy tashkilotlar va diplomatik vakolatxonalar, xorijiy davlatlardagi turdosh tashkilotlar bilan xalq diplomatiyasi asosida doʻstona munosabatlarni oʻrnatish va rivojlantirishga qaratilgan tizimli ishlar amalga oshirilishida Qoʻmitaga koʻmaklashadi; jahon hamjamiyatida mamlakatimizning boy tarixi hamda bugungi taraqqiyot bosqichidagi yutuqlarga bagʻishlangan koʻrgazmalar, ilmiy-amaliy seminarlar, anjumanlar va madaniy tadbirlarni tashkil etishda Qoʻmitaga koʻmaklashadi; Oʻzbekistonning xalqaro imijini oshirishda xalq diplomatiyasi mexanizmlaridan foydalanish borasida amalga oshirilayotgan ishlar samaradorligini oshirishga qaratilgan takliflar tayyorlaydi; xorijiy davlatlar hududlari bilan doʻstlik va birodarlik aloqalarini rivojlantirishga oid targʻibot ishlarini tizimli tashkil etadi, takliflar tayyorlaydi, davlat va jamoat tashkilotlari hamda fuqarolik jamiyatining boshqa institutlari bilan hamkorlik qiladi, targʻibot ishlari yuzasidan jamoatchilik nazoratini olib boradi; Jamoatchilik kengashi faoliyatini rasmiy veb-saytlarda hamda ommaviy axborot vositalarida yoritish boʻyicha amalga oshirilayotgan ishlar natijalarini tahlil qiladi, ularning samaradorligini oshirish va mavjud kamchiliklarni bartaraf etishga doir takliflar tayyorlaydi; oʻz vazifalarini amalga oshirishda nodavlat notijorat tashkilotlari, ommaviy axborot vositalari, shuningdek, fuqarolik jamiyatining boshqa institutlari hamda fuqarolar bilan hamkorlik qiladi; sohaga oid mavjud muammolarning taʼsirchan yechimini nazarda tutuvchi tashabbusli loyihalarni amalga oshirish uchun davlat ijtimoiy buyurtmasini qonunchilikka muvofiq shakllantirishda Qoʻmitaga koʻmaklashadi. 6. Jamoatchilik kengashi oʻzining asosiy vazifalari va funksiyalarini bajarish uchun quyidagi huquqlarga ega: oʻz vakolatlari doirasida Qoʻmitadan kerakli hujjatlarni, statistik va tahliliy maʼlumotlarni soʻrab olish va qabul qilish; Jamoatchilik kengashi vakolatiga tegishli masalalarni hal qilish uchun Jamoatchilik kengashi aʼzolaridan iborat jamoatchilik komissiyalarini tashkil etish; Qoʻmita rahbari bilan kelishgan holda Qoʻmitada oʻtkaziladigan yigʻilishlar va boshqa tadbirlarda ishtirok etish; xodimlar (xizmatdan boʻshatilgan xodimlar) hamda ular oila aʼzolarining konstitutsiyaviy huquqlari, erkinliklari va qonuniy manfaatlariga rioya etilishini tahliliy oʻrganish; Qoʻmitaga Jamoatchilik kengashi vakolatiga tegishli masalalar boʻyicha takliflar kiritish; Qoʻmita va Jamoatchilik kengashi tomonidan tashkil etiladigan tadbirlarga davlat, jamoat, madaniyat va sanʼat arboblari, olimlar, mutaxassislar, nodavlat notijorat tashkilotlari, ommaviy axborot vositalari va fuqarolik jamiyatining boshqa institutlarini jalb qilish, shuningdek, ular bilan hamkorlikda tadbirlar tashkil qilish; Jamoatchilik kengashining faoliyati haqida ommaviy axborot vositalarida eʼlon qilish. Jamoatchilik kengashi qonun hujjatlariga muvofiq boshqa huquqlarga ham ega boʻlishi mumkin. 7. Jamoatchilik kengashi oʻz faoliyatini amalga oshirishda quyidagi majburiyatlarga ega: Oʻzbekiston Respublikasi Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, vazirliklar va idoralar tomonidan qabul qilingan normativ-huquqiy hujjatlarga, mazkur Nizomga va boshqa qonun hujjatlariga amal qilish; foydalanish doirasi cheklangan toifadagi hujjatlar bilan ishlash qoidalariga qatʼiy rioya qilish. Jamoatchilik kengashi qonun hujjatlariga muvofiq boshqa majburiyatlarni ham bajarishi mumkin. 8. Jamoatchilik kengashining tarkibiga uning raisi, rais oʻrinbosari, kotib va aʼzolar kiradi. Jamoatchilik kengashi oʻz faoliyatini jamoatchilik asosida olib boradi. 9. Jamoatchilik kengashining tarkibi Oʻzbekiston Respublikasi Vazirlar Mahkamasi tomonidan tasdiqlanadi. Jamoatchilik kengashi aʼzosi boshqa ishga oʻtgan taqdirda, uning oʻrniga ushbu lavozimga yangi tayinlangan yoki uning vazifasini bajarish zimmasiga yuklangan shaxs kiritiladi. Qoʻmita xodimlari, faxriylari, nodavlat notijorat tashkilotlari va ommaviy axborot vositalarining vakillari, doʻstlik jamiyatlari va milliy madaniy markazlar vakillari, shuningdek Oʻzbekiston Respublikasining fuqarolari Jamoatchilik kengashining tarkibiga kiritilishi mumkin. 10. Jamoatchilik kengashi raisi Jamoatchilik kengashi faoliyatiga umumiy rahbarlik qiladi hamda quyidagi vakolatlarni amalga oshiradi: Jamoatchilik kengashi majlisini chaqirish va kun tartibini belgilash; Jamoatchilik kengashi majlisiga raislik qilish; Jamoatchilik kengashining ish rejasi, Jamoatchilik kengashi majlisining bayonnomasi va Jamoatchilik kengashining ish yurituviga oid boshqa hujjatlarini tasdiqlash; Jamoatchilik kengashi qarorlarining bajarilishini nazorat qilish; Jamoatchilik kengashi aʼzolarining ularga qoʻyilgan topshiriqlarni bajarish ishini va faoliyatini muvofiqlashtirish; Vazirlar Mahkamasiga Jamoatchilik kengashiga kiruvchi shaxslarni uning tarkibidan chiqarish boʻyicha takliflarni kiritish. 11. Jamoatchilik kengashi raisi yoʻqligida uning vakolat va vazifalarini jamoatchilik kengashi raisining oʻrinbosari amalga oshiradi. 12. Jamoatchilik kengashi raisining oʻrinbosari: Jamoatchilik kengashi raisi boʻlmaganda jamoatchilik kengashi majlislariga raislik qiladi; Jamoatchilik kengashi qarorlari bajarilishini nazorat qilish ishlarini tashkil etadi; fuqarolarni va yuridik shaxslarning vakillarini qabul qiladi hamda ariza, taklif va shikoyatlarni koʻrib chiqish ishlarini tashkil etadi; qonun hujjatlari va Jamoatchilik kengashi qarorlariga muvofiq boshqa vakolatlarni amalga oshiradi. 13. Jamoatchilik kengashi masʼul kotibi: Jamoatchilik kengashining majlisiga kerakli hujjatlar oʻz vaqtida tayyorlanishini taʼminlaydi; Jamoatchilik kengashi majlisining kun tartibi boʻyicha oʻtishini tashkil etadi; Jamoatchilik kengashi raisi bilan majlis oʻtkazish muddati, joyi hamda taklif qilinuvchilar haqida maslahatlashadi; Jamoatchilik kengashi aʼzolari va taklif qilingan shaxslarni majlis oʻtkazish joyi, sanasi va vaqti haqida xabardor qiladi; Jamoatchilik kengashi qarorlarining bajarilishi monitoringini olib boradi va uning natijalarini Jamoatchilik kengashi majlisida koʻrib chiqish boʻyicha taklif kiritadi; Jamoatchilik kengashi bayonnomasini rasmiylashtiradi hamda tasdiqlangan bayonnomani Jamoatchilik kengashi aʼzolariga va boshqa manfaatdor shaxslarga yuborilishini taʼminlaydi. 14. Jamoatchilik kengashi aʼzolari: Jamoatchilik kengashi majlislarida koʻriladigan masalalarni hal qilish va muhokama qilishda oʻz vakolatlarini berish huquqisiz qatnashadilar. Jamoatchilik kengashi aʼzolari ayrim hollarda jamoatchilik kengashi majlislarida qatnasha olmagan taqdirda oʻz fikrlarini yozma tarzda Jamoatchilik kengashi masʼul kotibiga taqdim etishlari mumkin. Koʻrsatib oʻtilgan fikrlar majlisda koʻrib chiqiladi va ovoz berishda hisobga olinadi; Qoʻmita faoliyatini tartibga soluvchi normativ-huquqiy hujjatlar va ichki idoraviy hujjatlarni yanada takomillashtirish boʻyicha takliflar ishlab chiqadilar; xodimlar va ularning oila aʼzolarining huquqlari, erkinliklari va qonuniy manfaatlarini taʼminlash boʻyicha Jamoatchilik kengashiga takliflar kiritadilar. 15. Jamoatchilik kengashining ishchi organi tarkibi Jamoatchilik kengashining aʼzolaridan shakllantiriladi. 16. Jamoatchilik kengashining ishchi organi: Jamoatchilik kengashi faoliyatining metodik, tashkiliy-huquqiy, tashkiliy- texnik taʼminot masalalarini hal qiladi; Jamoatchilik kengashining ish rejalari loyihalarini tayyorlaydi, Jamoatchilik kengashiga koʻrib chiqish uchun kiritadi va tasdiqlangan ish rejasining bajarilishini taʼminlaydi; Jamoatchilik kengashining navbatdagi majlisiga barcha zarur hujjatlarni tayyorlaydi, Qoʻmita xodimlaridan kerakli hujjatlar va maʼlumotlarni soʻrab oladi; Jamoatchilik kengashi majlisi kun tartibidagi masalalar boʻyicha tahliliy materiallar tayyorlaydi; Jamoatchilik kengashi vakolatlariga kiruvchi murojaatlarni koʻrib chiqadi va tegishli hujjatlarni tayyorlaydi; Jamoatchilik kengashi tomonidan berilgan boshqa vazifalarni amalga oshiradi. 17. Jamoatchilik kengashining faoliyati Jamoatchilik kengashi tomonidan ushbu Nizom asosida ishlab chiqilib, tasdiqlangan Reglamentda belgilangan tartibda amalga oshiriladi. 18. Reglamentda quyidagilar belgilanadi: Jamoatchilik kengashi aʼzolarining uning faoliyatida ishtirok etishi tartibi; Jamoatchilik kengashi yigʻilishlarini oʻtkazilish muddatlari va tartibi; Jamoatchilik kengashi doimiy ishchi organining ish tartibi; Jamoatchilik kengashi komissiyasi faoliyati va tuzilishi tartibi, shuningdek, rahbar vakolatlari va uni saylash tartibi; Jamoatchilik kengashi aʼzolarining vakolatlarini toʻxtatish va tugatish tartibi; Jamoatchilik kengashi qarorlarining tuzilishi va ularni qabul qilish tartibi; Jamoatchilik kengashida tadbirlarga tayyorgarlik koʻrish va tadbirlarni oʻtkazish tartibi; Jamoatchilik kengashi faoliyati tartibiga doir boshqa masalalar. 19. Jamoatchilik kengashi faoliyatining asosiy masalalari Jamoatchilik kengashi majlislarida koʻrib chiqiladi. Jamoatchilik kengashi majlisi Jamoatchilik kengashining ish rejasi asosida kamida har yilda bir marotaba chaqiriladi. Jamoatchilik kengashi raisi Jamoatchilik kengashi aʼzolarining kamida uchdan bir qismining yozma murojaati asosida navbatdan tashqari majlis chaqirishi mumkin. 20. Jamoatchilik kengashi majlislariga milliy madaniy markazlar, doʻstlik jamiyatlari, davlat va nodavlat notijorat tashkilotlari va fuqarolik jamiyatining boshqa institutlari vakillari taklif qilinishi mumkin. Jamoatchilik kengashi majlisiga taklif qilinuvchi shaxslar roʻyxati Jamoatchilik kengashi raisi va Jamoatchilik kengashi aʼzolari bilan kelishgan holda Jamoatchilik kengashi kotibi tomonidan shakllantiriladi. 21. Jamoatchilik kengashi majlisining kun tartibi loyihasi Jamoatchilik kengashi aʼzolarining takliflari va Jamoatchilik kengashi raisi topshirigʻi asosida Jamoatchilik kengashi kotibi tomonidan shakllantiriladi. 22. Jamoatchilik kengashi majlislari uning raisi tomonidan olib boriladi. Rais ishtirok eta olmagan hollarda majlisga uning oʻrinbosari raislik qiladi. Jamoatchilik kengashi majlislarida Qoʻmita xodimlari ishtirok etishi mumkin. 23. Jamoatchilik kengashi majlisi unga taklif qilingan shaxslarning uchdan ikki qismidan kam boʻlmagan qismi (kvorum) ishtirok etgan taqdirda qonuniy hisoblanadi. Agar majlis olib borish uchun kvorum shakllanmasa, Jamoatchilik kengashining yangi majlis oʻtkazish sanasi eʼlon qilinadi. 24. Jamoatchilik kengashining qarori uning majlisida qatnashayotgan aʼzolarining koʻpchilik ovozi bilan qabul qilinadi. Agar ovozlar teng kelib qolsa, Jamoatchilik kengashi raisining ovozi hal qiluvchi ahamiyatga ega boʻladi. 25. Jamoatchilik kengashi qaror qabul qilishda masalalarni erkin muhokama qilish, ovoz berish, jamoatchilik fikrini inobatga olish, tenglik va kollegiallikka asoslanadi. 26. Jamoatchilik kengashining har bir aʼzosi qabul qilingan qarorga oʻzining fikrlarini yozma tarzda bildirish huquqiga ega. Bunda fikrlar Jamoatchilik kengashi majlisi bayonnomasiga kiritib qoʻyiladi. 27. Jamoatchilik kengashining qarori qabul qilingan kundan boshlab uch kundan kechikmasdan Qoʻmitaga yuboriladi. Jamoatchilik kengashining qarori tavsiyaviy xarakterga egadir. Agar qaror Qoʻmita tomonidan maʼqullanmasa, Qoʻmita qaror qabul qilingan kundan boshlab oʻn kundan kechikmasdan Jamoatchilik kengashiga asoslantirilgan javobini taqdim qiladi. 28. Tezkor qaror qabul qilish zarurati kelib chiqqanda, Jamoatchilik kengashining qarori Jamoatchilik kengashi raisi tashabbusi bilan Jamoatchilik kengashi aʼzolari bilan maslahatlashilgan holda soʻrov yoʻli bilan qabul qilinishi mumkin. 29. Jamoatchilik kengashi majlisida qabul qilingan qaror majlis bayonnomasi bilan rasmiylashtiriladi. Bayonnoma Jamoatchilik kengashi kotibi tomonidan imzolanadi, majlisga raislik qiluvchi tomonidan tasdiqlanadi hamda uch kunlik muddatda Jamoatchilik kengashi aʼzolariga va boshqa manfaatdor shaxslarga yuboriladi. 30. Jamoatchilik kengashining ishchi organi va kotibi Jamoatchilik kengashi aʼzolari bilan birgalikda Jamoatchilik kengashi qarorlarini ijro etish yoʻllarini tizimli oʻrganadi va koʻrib chiqadi, zarur hollarda, Jamoatchilik kengashi raisiga takliflar kiritadi. 31. Ishchi organ Jamoatchilik kengashi qarorlarini ijro etish natijalari haqida har oyda Jamoatchilik kengashi raisiga maʼlumot taqdim etadi. 32. Jamoatchilik kengashining moddiy-texnik taʼminoti Qoʻmita tomonidan, shuningdek, qonun hujjatlarida taqiqlanmagan boshqa manbalar hisobiga amalga oshiriladi. 33. Jamoatchilik kengashi faoliyati ustidan nazoratni Qoʻmita raisi amalga oshiradi. 34. Jamoatchilik kengashining qarorlari hamda Qoʻmita raisining Jamoatchilik kengashining faoliyatini tashkil etish bilan bogʻliq qarorlari ustidan belgilangan tartibda shikoyat qilinishi mumkin. 1.O. Hasanov—Respublika Maʼnaviyat va maʼrifat markazi rahbari, Jamoatchilik kengashi raisi2.B. Shukurov—Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasi raisi oʻrinbosari, Jamoatchilik kengashi raisining oʻrinbosari3.A. Umarov—Oʻzbekiston Respublikasi Prezidenti huzuridagi Davlat siyosati va boshqaruvi akademiyasi prorektori (kelishuv asosida)4.A. Saidov—Inson huquqlari boʻyicha Oʻzbekiston Respublikasi Milliy markazi direktori (kelishuv asosida)5.O. Abdullayev—tashqi ishlar vaziri oʻrinbosari6.N. Muxammadiyev—adliya vaziri oʻrinbosari7.M. Madjidov—madaniyat vaziri oʻrinbosari8.M. Kuranov—Oʻzbekiston Respublikasi Vazirlar Mahkamasi huzuridagi Migratsiya agentligi raisining oʻrinbosari9.D. Kattaxanova—Yoshlar ishlari agentligi direktorining birinchi oʻrinbosari10.D. Maxsudov—Din ishlari boʻyicha qoʻmita raisining birinchi oʻrinbosari11.U. Tashxodjayev—Ichki ishlar vazirligi Migratsiya va personallashtirish departamenti boshligʻi12.M. Nurmatova—Oila va xotin-qizlar qoʻmitasi raisi oʻrinbosari13.R. Kurbanov—Mehnat faxriysi14.B. Abduxalimov—Fanlar akademiyasi vitse-prezidenti15.X. Nuritdinov—Oʻzbekiston Milliy teleradiokompaniyasi raisining birinchi oʻrinbosari16.D. Usmanov—“Mahalla” xayriya jamoat fondi raisi17.S. Turdiyev—“Nuroniy” jamgʻarmasi raisi18.A. Nuridinov—Oʻzbekiston Badiiy akademiyasi raisi19.I. Latipov—“Tasviriy oyina” ijodiy uyushmasi raisi20.B. Mahmadaliyev—Oʻzbekiston Kasaba uyushmalari federatsiyasi kengashi raisi oʻrinbosari21.M. Hojimatov—Oʻzbekiston Yozuvchilar uyushmasi raisining birinchi oʻrinbosari22.G. Ismailova—“El-yurt umidi” jamgʻarmasi ijrochi direktori23.O.Sattarov—“Vatandoshlar” jamoat fondi raisi24.H. Rahimov—Oʻzbekiston kompozitorlari va bastakorlari uyushmasi raisi oʻrinbosari25.O. Davlatov—Alisher Navoiy nomidagi xalqaro jamoat fondi ijrochi direktori26.Z. Abidov—“Birodar shaharlar alyansi” nodavlat notijorat tashkiloti rahbari27.Q. Sobirov—Shanxay Hamkorlik Tashkiloti Xalq diplomatiyasi markazi rahbari28.F. Bekov—Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasi boʻlimi boshligʻi, Jamoatchilik kengashi kotibi29.Lavozimiga koʻra—Doʻstlik jamiyatlari va milliy madaniy markazlar rahbarlari